64 A. G. Otto< 



Circa venas Sciuri pauca tantum moneo: vena cava su- 

 perior est duplex; vena iugularis interna gracillima , externa 

 autem multo maior circulumque, claviculam circumdantem, 

 formans, ex quo etiam vena cephalica brachii ortum ducit; 

 ex superiori venae iugularis externae fine praeter venas fa- 

 ciei aurisque externae quoque profunda quaedam oritur me- 

 moratu digna, dum non solum ramos ad fossam iugo-orbi- 

 talem , sed maiorem quendam emittit , qui, comitante secundo 

 et tertio nervi trigemini ramo, per foramen ovale in cavum 

 cranii intrat, ibique sinum cavernosum et tandem etiam 

 ophthalmicum efficit ; vena iugularis externa , sicuti in aliis, 

 per canalem temporalem cum sinu cerebri transverso cohae- 

 ret ; ex ipso canali oriuntur vena temporalis profunda et vena 

 quaedam, diploetica forsan nominanda, quae inter externam 

 cranii tabulam et internam sursum deorsumque Yenulas di- 

 ploeticas emittens, usque ad foramen condyloideum posterius 

 pervenit et tali modo anastomosin venosam efficit. Venae 

 cerebelli, in sulcis interlobularibus percurrentes, pulcherrimum 

 formant rete. 



Auris Sciuri interna magnitudini externae respondet; os 

 pctrosum est magnum et fere prorsus excavatum ; bulla ossea 

 valde prominens et duas continens cellas, sc. superiorem pro 

 ossiculis, et inferiorem maiorem, quae pluribus septis osseis 

 incompletis iterum in quinque loculos subdividitur ; bulla 

 inter septa magis inflrta est, quare in externa eius superficie 

 sulci nonnulli transversi observantur. Meatus auditorius ex- 

 ternus modo brevis , sed amplus ; membrana tympani admo- 

 dum magna , rotunda et parum obliqua ; fovea in fundo tym- 

 pani pro musculo tensore spaticsa ; tuba Eustachiana admodum 

 brevis et occulta; canalis arteriosus aliquantum prominens, 

 in iunioribus non plane osseus, tamen ita in adultis observa- 



